Regnskabsreglement for Post Danmark A/S 
(26. juni 2014) 


$ 1. I medfør af $ 15 og $ 18, stk. 7, i postlo- 
ven, lov nr. 1536 af 21. december 2010, som 
ændret ved lov nr. 172 af 26. februar 2014 og 
pkt. 10 i den individuelle tilladelse for Post 
Danmark A/S fastsættes nærværende regn- 
skabsreglement for Post Danmark A/S (i det 
følgende ”Post Danmark”). 


§ 2. Formålet med regnskabsreglementet er at 
sikre, at Post Danmark, der er udpeget som 
befordringspligtig postvirksomhed, overholder 
bestemmelserne om regnskabsmæssige forhold 
i Europa-Parlamentets og Rådets direktiv nr. 
97/67/EF af 15. december 1997, direktiv nr. 
2002/39/EF af 10. juni 2002 og direktiv nr. 
2008/6/EF af 20. februar 2008 (postdirektivet). 


$ 3. Post Danmark skal sikre, at der foretages 
en tilstrækkelig detaljeret dataregistrering, 
således at Post Danmarks regnskabssystemer 
og statistiksystemer til enhver tid kan danne 
grundlag for de i § 4 nævnte produktøkonomi- 
opgørelser. 


S 4. Post Danmark udarbejder i de interne 
regnskabssystemer adskilte opgørelser, der gør 
det muligt at sondre klart mellem på den ene 
side tjenester og produkter, som er omfattet af 
befordringspligten, og på den anden side tjene- 
ster og produkter, som ikke er det. 


Denne regnskabsmæssige adskillelse anven- 
des, når nettoomkostningerne ved at opfylde 
befordringspligten beregnes. Sådanne interne 
regnskabssystemer baseres på anvendelse af 
ensartede og objektivt begrundede principper 
for produktøkonomiopgørelser. 


Stk. 2. De i stk. 1 nævnte regnskabssystemer 
skal fordele omkostningerne på følgende må- 
de, jf. dog stk. 3: 


a) når det er muligt, henføres omkostninger 
direkte til en særlig tjeneste eller et særligt 
produkt 


b) fællesomkostninger, dvs. omkostninger, 
som ikke kan henføres direkte til en særlig 
tjeneste eller et særligt produkt, fordeles såle- 
des: 


i) fællesomkostninger fordeles så vidt muligt 
på grundlag af en direkte analyse af omkost- 
ningernes oprindelse 


ii) er det ikke muligt at foretage en direkte 
analyse, henføres fællesomkostningerne på 
grundlag af en indirekte sammenkædning med 
en anden omkostningskategori eller gruppe af 
omkostningskategorier, for hvilken der kan 
foretages en direkte henføring eller kontering; 
en sådan indirekte sammenkædning skal bygge 
på sammenlignelige omkostningsstrukturer 


iii) kan der hverken findes en direkte eller in- 
direkte metode til omkostningsfordeling, skal 
omkostningskategorierne fordeles på grundlag 
af en generel fordelingsnøgle, som beregnes 
ved at anvende forholdet mellem alle direkte 
eller indirekte henførte eller fordelte omkost- 
ninger vedrørende hver enkelt tjeneste, der er 
omfattet af befordringspligten, på den ene side, 
og de andre tjenester på den anden side 


iv) fællesomkostninger, der er nødvendige for 
at levere både tjenester, der er omfattet af be- 
fordringspligten, og tjenester, der ikke er om- 
fattet af befordringspligten, fordeles på pas- 
sende måde; der skal anvendes samme om- 
kostningsfaktorer på henholdsvis tjenester, der 
er omfattet af befordringspligten og tjenester, 
der ikke er omfattet af befordringspligten. 


Stk. 3. Andre omkostningsfordelingssystemer 
må kun anvendes, hvis de er forenelige med 


stk. 1 og er godkendt af Trafikstyrelsen. Euro- 
pa-Kommissionen skal underrettes, før sådan- 
ne andre omkostningsfordelingssystemer tages 
i anvendelse. 


Stk. 4. Af hensyn til Trafikstyrelsens godken- 
delse af taksterne for frimærkefrankerede B- 
breve, jf. postlovens $ 15, stk. 4, og den indi- 
viduelle tilladelse for Post Danmark A/S pkt. 
3, skal kalkulationssystemet indrettes således, 
at det er muligt at udarbejde en opgørelse over 
omkostningerne ved indenlandske, frimærke- 
frankerede B-breve på op til 50 g. 


§ 5. Post Danmark skal udarbejde en beskri- 
velse (modeldokumentation) af de gældende 
principper og metoder for omkostningsalloke- 
ringen og for udarbejdelsen af produktøkono- 
miopgørelserne, jf. $ 4. Beskrivelsen skal ba- 
seres på anerkendte og ensartede principper og 
metoder for indtægts- og omkostningshenfø- 
ring, jf. de af Europa-Kommissionen fastlagte 
principper. 


Stk. 2. Post Danmark skal sikre og dokumente- 
re, at kalkulationssystemet, der anvendes til 
udarbejdelsen af produktøkonomiopgørelser- 
ne, er indrettet i overensstemmelse med de 
principper og metoder, der fremgår af beskri- 
velsen. 


Stk. 3. Produktøkonomiopgørelserne skal end- 
videre samlet afstemmes med Post Danmarks 
årsregnskab aflagt i henhold til årsregnskabs- 
loven, jf. lovbekendtgørelse nr. 1253 af 1. no- 
vember 2013 med senere ændringer. 


Stk. 4. En statsautoriseret revisor skal i tilknyt- 
ning til regnskabsaflæggelsen afgive en erklæ- 
ring om, at produktøkonomiopgørelserne er 
udarbejdet i overensstemmelse med de gæl- 
dende principper og metoder, jf. stk. 1 - 3. 
Erklæringen skal indeholde oplysninger om, at 
omkostningerne til indenlandske frimærke- 
frankerede B-breve op til 50 g er opgjort i 
overensstemmelse med de gældende princip- 
per og metoder. 


Stk. 5. Erklæringen efter stk. 4 skal indsendes 
til Trafikstyrelsen og være offentligt tilgænge- 
lig på Post Danmarks hjemmeside. 


Stk. 6. Produktøkonomiopgørelser visende den 
samlede produktøkonomi for henholdsvis tje- 
nester, omfattet af befordringspligten, opgjort 
for hver enkelt tjeneste, og tjenester, der ikke 
er omfattet af befordringspligten, skal indsen- 
des til Trafikstyrelsen. Produktøkonomiopgø- 
relser på hovedområde-niveau skal i aggrege- 
ret form være offentligt tilgængelig på Post 
Danmarks hjemmeside. Ved offentliggørelsen 
redegøres for eventuelle væsentlige ændringer 
i principperne for produktøkonomiopgørelser- 
ne, jf. $ 4, stk. 3, og $ 5, stk. 1, og for årsager- 
ne hertil samt for de virkninger, ændringerne 
har på produktøkonomiopgørelserne for de to 
hovedområder. 


$ 6. Trafikstyrelsen fører tilsyn med, at be- 
stemmelserne i regnskabsreglementet overhol- 
des. 


Stk. 2. Beskrivelsen af de gældende principper 
og metoder for omkostningsallokeringen og 
for udarbejdelsen af produktøkonomiopgørel- 
serne, jf. § 5, stk. 1, skal godkendes af Trafik- 
styrelsen. Trafikstyrelsen behandler beskrivel- 
sen fortroligt. 


Stk. 3. Post Danmark stiller efter anmodning 
enhver oplysning om systemer og data fortro- 
ligt til rådighed for Trafikstyrelsen, Konkur- 
rence- og Forbrugerstyrelsen og Europa- 
Kommissionen. 


$ 7. Post Danmarks årsrapport udarbejdet i 
henhold til årsregnskabsloven skal indsendes 
til Trafikstyrelsen samtidig med, at denne 
fremsendes til aktionærerne. 


§ 8. Dette regnskabsreglement har virkning fra 
og med regnskabsåret 2014. Regnskabsregle- 
ment for Post Danmark A/S, dateret 29. august 
2011, ophæves. 


Bilag til Regnskabsreglement for Post Danmark A/S 


Definitioner af anvendte begreber i Regnskabsreglement for Post Danmark A/S 


Produktøkonomiopgørelser: 


Tjenester omfattet af befordringspligt: 


Tjeneste: 


Modeldokumentation: 


Kalkulationssystemet: 


En opgørelse af det økonomiske resultat for 
en tjeneste (f.eks. adresseløse forsendelser 
eller breve), inden for en afgrænset periode 


Tjenester som i henhold til postlov nr. 1536 
af 21. december 2010, som ændret ved lov 
nr. 172 af 26. februar 2014, og den indivi- 
duelle tilladelse for Post Danmark A/S er 
omfattet af Post Danmarks befordringspligt 


De tjenester/produkter, som Post Danmark 
udbyder til sine kunder 


Den af Post Danmark udarbejdede beskri- 
velse af de til enhver tid gældende princip- 
per og metoder for allokering af omkost- 
ninger og opstilling af produktøkonomiop- 
gørelser. Den samlede modeldokumentati- 
on består af en overordnet beskrivelse af de 
gældende principper og metoder for om- 
kostningsallokeringen og for udarbejdelsen 
af produktøkonomiopgørelserne, som skal 
godkendes af Trafikstyrelsen, og en række 
underordnede analyser og beskrivelser af de 
anvendte allokeringsprincipper. Modeldo- 
kumentationen indeholder tillige en beskri- 
velse af principperne for løbende ajourfø- 
ring som følge af ændringer i Post Dan- 
marks tjenester, struktur og forretningspro- 
cesser 


Den del af Post Danmarks regnskabssyste- 
mer, der anvendes til udarbejdelse af pro- 
duktøkonomiopgørelser. 


